《题野人山庄》
明代·释今身

编茅筑屋枕溪旁，半亩桑麻半亩篁。弄石老猿通野语，带云归亩唳清商。

窗临碧涧炉添火，门掩寒岩簟自凉。白发山翁歌白雪，疏林寒月落横塘。

作者简介：今身(？--一六九四)，字非身。新会人。俗姓刘，原名彦梅。清圣祖康熙七年（一六六八）弃诸生，登具丹霞，侍天然老人于归宗。晚隐苍梧龙化七寺。三十三年（一六九四）示寂。事见《海云禅藻集》卷三。